**Dodelitev nagrad za dosežke športnikov s stalnim prebivališčem v občini Vojnik**

Odbor za družbene dejavnosti bo tudi v letu 2022 v skladu s sprejetimi merili za dodelitev nagrad za športne dosežke obravnaval športne dosežke športnikov posameznikov ali športnikov, ki tekmujejo v ekipnih športih v društvih s sedežem zunaj naše občine.

Odbor bo upošteval športne dosežke iz tekočega leta, sredstva za nagrade športnikom s stalnim prebivališčem v občini Vojnik pa so zajete v letnem programu športa, ki ga sprejme občinski svet.

Za sredstva za športne nagrade lahko zaprosijo **matični klubi tekmovalcev**, in sicer za tekmovalce, ki so **občani občine Vojnik** in so dosegli **eno od prvih treh mest na** **državnem prvenstvu, evropskem in svetovnem prvenstvu ali na olimpijskih igrah**. Šolska državna tekmovanja niso zajeta v teh merilih in zanje Občina Vojnik ne dodeljuje nagrad.

**Za vse športnike, naše občane, ki so/bodo v letu 2022 dosegli takšne uvrstitve, naj torej njihov matični klub na Občino Vojnik naslovi vlogo z dokazili o rezultatih.**

Za več informacij v povezavi s tem lahko pokličete Urško Mužar po tel. 03/78 00 623 ali pošljete elektronsko pošto na urska@vojnik.si.